wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு39

## கட்டுரை எண்ணிக்கை வேறுபாடு

தமிழ் விக்கிப்பீடியாவில் கட்டுரை 24000 ஐத் தாண்டி 24001 ஆகியுள்ளது. தமிழ் விக்கிப்பீடியாவின் அண்மைய மாற்றங்கள் பகுதியில் "கட்டுரைகள் எண்ணிக்கை: 24001" என்று உள்ளது. ஆனால் தமிழ் விக்கிப்பீடியாவின் முதற்பக்கத்தில் தமிழ்க் கட்டுரைகள்: 23999 ஆக உள்ளது. இரண்டிற்குமிடையில் இரண்டு வித்தியாசங்களுடன் இருவேறு எண்ணிக்கை இருப்பது சரியானதா? இப்படி இடம் பெறுவதற்குக் காரணமென்ன? இரண்டில் எது உண்மை? இரண்டு எண்ணிக்கையும் ஒன்றாகத் தோன்ற நடவடிக்கை எடுக்கப்படுமா? --தேனி.எம்.சுப்பிரமணி. 17:51, 22 ஆகஸ்ட் 2010 (UTC)  
::இயற்படுத்தப்பட நேரம் ஆகியுள்ளதாகத் தெரிகின்றது. இப்போது முன் பக்கத்திலும் 24001 கட்டுரைகள் என்று காட்டுகின்றது. 24,000 கட்டுரை எழுதிய தமிழ் விக்கிப்பீடியர்களுக்கு வாழ்த்துக்கள். --ஜெ.மயூரேசன் 17:57, 22 ஆகஸ்ட் 2010 (UTC)  
:இந்த மாதம் கட்டுரை எண்ணிக்கை விரைவாகக் கூடியுள்ளது. இப்படியே தொடர்ந்தால் சில மாதங்களுக்குள் 30,000 ஐ எட்டிவிடலாம். --மயூரநாதன் 19:12, 22 ஆகஸ்ட் 2010 (UTC)  
::ஆம். முதலில் 25,000 ஐக் கொண்டாடுவோம் :) கட்டுரைகளின் தரங்களை மீள்பார்வை இடவேண்டும். பல நல்ல தலைப்புகளில் நெடிய கட்டுரைகள் உருவாகி இருந்தாலும், அவற்றை விரிவாகவும் ஆழமாகவும் திருத்த வேண்டிய நிலையில் உள்ளது. எனினும் செய்தே ஆகவேண்டும்!--செல்வா 15:49, 23 ஆகஸ்ட் 2010 (UTC)  
:::ஆம் செல்வா, மயூரநாதன். கட்டுரைகளின் எண்ணிக்கையும் தகவல் செறிவும் நன்கு வளர்ந்து வருகின்றன. நடையையும் தரத்தையும் கண்காணித்துப் பேண வேண்டும். -- சுந்தர் <sup>\பேச்சு</sup> 04:38, 24 ஆகஸ்ட் 2010 (UTC)  
:தேனி.சுப்பிரமணி, இற்றைப்படுத்தாமல் இருந்தால் இங்குள்ள இணைப்பை ஒருமுறை அழுத்திப் பாருங்கள். விரைவு பொருட்டு பக்க உள்ளடக்கங்கள் வலைவழங்கிகளில் சிறிது நேரம் சேமிக்கப்பட்டிருக்கலாம். -- சுந்தர் <sup>\பேச்சு</sup> 04:38, 24 ஆகஸ்ட் 2010 (UTC)
# இப்தார்

நாட்டில் இப்தார்]]  
**இப்தார்** (,) என்பது ரமலான் நோன்பு நோற்கும் இசுலாமியர் மாலையில் நோன்பை முடித்துக் கொள்ளும் பொருட்டு உணவு உண்ணும் நிகழ்வை குறிக்கும். நோன்பை முடித்துக் கொள்பவர்கள் ஒன்றாகக் கூடி இவ் உணவை உண்பது வழக்கம். இது ஞாயிறு மறைந்த பின்னரே உட்கொள்ளப்படுகிறது. நோன்பை முடிப்பதற்கு முதன் முதலாக ஈச்சம்பழத்தை உண்பது வழக்கம்.  
ரமலான் திங்களின்போது இப்தார் நேரத்தில் பல வகையான சிறப்பு உணவுகளை இசுலாமியர் மிகுதியாக வாழும் பகுதிகளில் காண முடியும். தமிழ்நாட்டிலும் கேரளத்திலும் அரிசி மற்றும் கிராம்பு பட்டை போன்றவற்றால் செய்யப்படும் நோன்புக் கஞ்சியை மக்கள் உட்கொள்வர். இதை இசுலாமியரும் சில வேளைகளில் மற்ற சமயத்தவரும் நோன்பு இருப்பவர்களுக்குப் பரிமாறுவதுண்டு. இந்தியாவில் இசுலாமியர் மிகுதியாக வாழும் ஐதராபாத் நகரில் கலீம் என்ற உணவு முகன்மை பெறுகிறது. இவை தவிர சமோசா, மாட்டிறைச்சி வருவல், ஆட்டிறைச்சி கபாபு, சில இடங்களில் ஒட்டகக்கறி, பொரித்த காடை என பல வகையான இறைச்சி உணவுகள் உட்கொள்ளப்படுகின்றன.  
மையக்கிழக்கு நாடுகளில், மசூதிகளிலும் பிற இடங்களிலும், பெரிய கூடாரங்களை அமைத்து நூற்றுக் கணக்கானவர்களுக்கு ரமலான் மாதம் முழுவதும் இப்தார் உணவுகளைப் பரிமாறுவது வழக்கம். இந்த நாடுகளில், பல வணிக நிறுவனங்கள் தமது வாடிக்கையாளர்களுக்காக இப்தார் விருந்துகளைப் பெரிய விடுதிகளில் ஒழுங்கு செய்வது உண்டு. நூற்றுக்கணக்கில் இசுலாமியரும், பிற மதத்தவரும் இதில் கலந்து கொள்வதைக் காணலாம்.
# இப்தார்

## இவற்றையும் காணலாம்

- ரமலான் நோன்பு
- ஸஹர்
# தொப்புள்கொடி

**தொப்புள்கொடி** (*Umbilical cord*) என்பது, சூல்வித்தகம் உள்ள முலையூட்டி விலங்குகளில் கருப்பையினுள் விருத்தியடைந்து வரும் முளையம் அல்லது முதிர்கருவை, தாயின் நஞ்சுக்கொடியுடன் இணைக்கும் கொடிபோன்ற ஒரு அமைப்பாகும்.  
தாயின் கருப்பையில் கருக்கட்டலின் விளைவால் உருவாகிய கருவானது குழந்தையாக விருத்தியடையும் போது, அதே கருவிலிருந்தே இந்த தொப்புட்கொடியும் உருவாகும். மனிதரில் இந்த தொப்புட்கொடியானது இரு தமனி அல்லது நாடிகளையும் (தொப்புள் நாடிகள்), ஒரு சிரை அல்லது நாளத்தையும் (தொப்புள் நாளம்) வழுவழுப்பான, கூழ்ப்பொருள் (jelly) போன்ற ஒரு பதார்த்தத்தினுள் அமிழ்ந்துள்ள நிலையில் கொண்டிருக்கும். தொப்புள் நாளமானது ஆக்சிசன், போசாக்கு நிறைந்த குருதியை நஞ்சுக்கொடியிலிருந்து முளையம் அல்லது முதிர்கருவுக்கு எடுத்துவரும். தொப்புள் நாடியானது ஆக்சிசன் அகற்றப்பட்ட, போசாக்கு குறைந்த குருதியை மீண்டும் நஞ்சுக்கொடிக்கு எடுத்துச் செல்லும்.
# தமிழ்நாட்டில் இந்திய நாடாளுமன்றத் தேர்தல், 1984

இந்தியக் குடியரசின் எட்டாவது **நாடாளுமன்றத் தேர்தல் தமிழ்நாட்டில் 1984** ஆம் ஆண்டு டிசம்பர் மாதம் நடை பெற்றது. அண்ணா திராவிட முன்னேற்றக் கழகம்-இந்திய தேசிய காங்கிரசு கூட்டணி 37 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 1984

## பின்புலம்

1984ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன
# தமிழ்நாட்டில் இந்திய நாடாளுமன்றத் தேர்தல், 1984

## முடிவுகள்

| இந்திய தேசிய காங்கிரசு | 25 | திமுக | 2 | சுயேட்சைகள் | 0 |  |
| --- | --- | --- | --- | --- | --- | --- |
| அதிமுக | 12 | ஜனதா கட்சி | 0 |  |  |  |
| காந்தி காமராஜ் காங்கிரசு | 0 | சிபிஐ | 0 |  |  |  |
| சிபிஎம் | 0 |  |  |  |  |  |
| மொத்தம் (1984) | 37 | மொத்தம் (1984) | 2 | மொத்தம் (1984) | 0 |  |
| மொத்தம் (1980) | - | மொத்தம் (1980) | - | மொத்தம் (1980) | 0 | } |
# தமிழ்நாட்டில் இந்திய நாடாளுமன்றத் தேர்தல், 1984

## தமிழக அமைச்சர்கள்

இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
# தமிழ்நாட்டில் இந்திய நாடாளுமன்றத் தேர்தல், 1984

## தமிழக அமைச்சர்கள்

### இணை அமைச்சர்கள்

| ப. சிதம்பரம் | காங்கிரசு | சிவகங்கை | வர்த்தகம் |
| --- | --- | --- | --- |
| எம். அருணாச்சலம் | காங்கிரசு | தென்காசி | உள்துறை |
# தமிழ்நாட்டில் இந்திய நாடாளுமன்றத் தேர்தல், 1989

இந்தியக் குடியரசின் ஒன்பதாவது **நாடாளுமன்றத் தேர்தல் தமிழ்நாட்டில் 1989** ஆம் ஆண்டு நவம்பர் மாதம் நடை பெற்றது. அண்ணா திராவிட முன்னேற்றக் கழகம்-இந்திய தேசிய காங்கிரசு கூட்டணி 38 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 1989

## பின்புலம்

- 1989ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன.
- இத்தேர்தலில் ஆளும் திமுக ஆட்சியில் முதல்வர் மு. கருணாநிதி அவர்கள் தலைமையில் மத்தியில் ஜனதா தளம் தலைமையில் உருவான தேசிய முன்னணி என்ற கூட்டணியில் திமுக அங்கம் வகிக்கித்திருந்தபோதிலும் வட மாநிலங்களில் அக்கூட்டணி வெற்றி பெற்று ஜனதா தளம் சார்பில் வி. பி. சிங் இந்திய பிரதமராக பதவியேற்றார். அதற்கு பெரும்பான்மை ஆதரவு கிடைக்காததால். இந்திய தேர்தல் வரலாற்றிலேயே வலதுசாரி கட்சியான பாரதிய ஜனதா கட்சியும், இடதுசாரி கட்சியான இந்திய கம்யூனிஸ்ட் கட்சி மற்றும் இந்திய மார்க்சிஸ்ட் கம்யூனிஸ்ட் கட்சி அக்கூட்டணிக்கு வெளியில் இருந்து ஆதரவு தந்த நிலையில் ஆட்சியில் பங்கு கொண்டது.
- இத்தேர்தலில் ஆளும் கட்சியான திமுக தலைமையிலான தேசிய முன்னணி சார்பில் அனைத்து தமிழக மக்களவை தொகுதிகளிலும் தோல்வி அடைந்தது. என்றாலும் அக்கூட்டணியில் இடம் பெற்று இருந்த இந்திய கம்யூனிஸ்ட் கட்சி மற்றும் ஒரு தொகுதியில் வெற்றி பெற்றது.
- திமுக தோல்விக்கு காரணம் என்றால் நடப்பு ஆட்சி காலத்தில் முதல்வர் மு. கருணாநிதி மற்றும் எதிர்க்கட்சியாக செயல்பட்டு வந்த அதிமுக தலைவி ஜெயலலிதா இடையே சட்டமன்றத்தில் ஏற்பட்ட சண்டை, சச்சரவுகள் மற்றும் அப்பிரச்சனையில் ஜெயலலிதா சக திமுக அமைச்சர்களால் தாக்கப்பட்ட சம்பவங்கள் திமுக தலைவர் மு. கருணாநிதி மற்றும் அக்கட்சி அமைச்சர்கள் மீது தவறான தோற்றங்கள் மக்களிடையே அதிருப்தியை ஏற்படுத்தியதால்.
- இந்த நாடாளுமன்றத் தேர்தலில் ஜெயலலிதா மீதான அனுதாபத்தால் அதிமுக–காங்கிரஸ் கூட்டணி அனைத்து தொகுதிகளிலும் வெற்றி பெற்றது என்றாலும் மத்தியில் காங்கிரஸ் கட்சியின் மீதான போபர்ஸ் ஊழல் போன்ற தவறான ஊழல் குற்றச்சாட்டால் ராஜீவ் காந்தி தோல்வி அடைந்து எதிர்க்கட்சியாக நாடாளுமன்றத்தில் அதிமுக–காங்கிரஸ் கூட்டணி அங்கம் வகித்தது.
# தமிழ்நாட்டில் இந்திய நாடாளுமன்றத் தேர்தல், 1989

## முடிவுகள்

| இந்திய தேசிய காங்கிரசு | 27 | திமுக | 0 | சுயேட்சைகள் | 0 |  |
| --- | --- | --- | --- | --- | --- | --- |
| அதிமுக | 11 | ஜனதா தளம் | 0 |  |  |  |
| சிபிஐ | 1 |  |  |  |  |  |
| சிபிஎம் | 0 |  |  |  |  |  |
| மொத்தம் (1989) | 37 | மொத்தம் (1989) | 1 | மொத்தம் (1989) | 0 |  |
| மொத்தம் (1984) | - | மொத்தம் (1984) | - | மொத்தம் (1984) | 0 | } |
# தமிழ்நாட்டில் இந்திய நாடாளுமன்றத் தேர்தல், 1989

## தமிழக அமைச்சர்கள்

இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
# தமிழ்நாட்டில் இந்திய நாடாளுமன்றத் தேர்தல், 1989

## தமிழக அமைச்சர்கள்

### இலாக்கா அமைச்சர்கள்

| முரசொலி மாறன் | திராவிட முன்னேற்றக் கழகம் | மாநிலங்களவை உறுப்பினர் | நகர்ப்புற வளர்ச்சி |
| --- | --- | --- | --- |
# விக்கிப்பீடியா:உங்களுக்குத் தெரியுமா/செப்டம்பர் 14, 2010

- ஒரிசா மாநிலத்தில் வங்கக்கடலோரம் கொனார்க் என்னுமிடத்தில், கிபி 13ம் நூற்றாண்டில் கங்கப் பேரரசன் நரசிம்மதேவரால் சூரியபகவானுக்காக கட்டப்பட்ட **கொனார்க் சூரியன் கோயில்** (படம்) சிவப்பு மண்பாறை, கறுப்புக் கிரானைட் கற்களால் உருவாக்கப்பட்டது.இக்கோயிலைக் கட்டப் பேரரசின் 12 ஆண்டு வருமானம் செலவிடப்பட்டது.
- நீரானது, நீராவியுடன் சேர்ந்து, குறிப்பிட்ட இடைவெளிகளில் கிளர்ந்தெழுந்து, மேல்நோக்கி மிகவும் வேகத்துடன் வெளியேற்றப்படும் **வெந்நீரூற்றுகள்** உலகில் ஆயிரத்திற்கும் அதிகமாக உள்ளன. இவற்றில் பாதிக்கு மேல் அமெரிக்காவிலுள்ள வயோமிங்கு என்னும் இடத்தில் உள்ள எல்லோசுட்டோன் தேசியப் புரவகம் எனும் இடத்தில் இருக்கின்றன.
- சீனாவின் பீக்கிங் நகரருகில் 1929 இல் 2,50,000 ஆண்டுகளின் முன் வாழ்ந்த முழுவளர்ச்சியடையாத மனிதக் குரங்கு மனிதனின் மண்டையோட்டுப் புதையுருவம் கண்டுபிடிக்கப்பட்டது. இதை **பீக்கிங் மனிதன்** என்றழைக்கின்றனர்.
- கம்போடியா மக்கள் பொரித்த சிலந்திகளை உணவாக உட்கொள்கின்றனர்.
- **பரிவு மசக்கை** என்பது ஒரு கருவுற்ற பெண்ணின் நெருங்கிய ஆண் துணைவருக்கு மசக்கை போன்ற அறிகுறிகள் தென்படும் பரிவு விளைவு ஆகும்.
- கேரளத்தில் பெரியாற்றின் குறுக்கே கட்டப்பட்ட **இடுக்கி அணை** ஆசியாவிலேயே உயரமான வளைவு அணைகளுள் ஒன்று.
- பனையின் பெருமைகளைக் கூறும் செய்யுள் வடிவில் எழுதப்பட்ட ஒரு நூல் **தாலவிலாசம்**. சோமசுந்தரப் புலவர் இதனை இயற்றினார்.
# கரகாட்டக்காரன் (திரைப்படம்)

***கரகாட்டக்காரன்*** (*Karakattakkaran*) ராமராஜனுக்கு பெரிய திருப்பமாக அமைந்த திரைப்படம். இத்திரைப்படம் ஜூன் 16, 1989ல் வெளியானது. இத்திரைப்படத்தில் கவுண்டமணி, செந்தில் இணைந்து நடித்த நகைச்சுவை திரைப்பட வெற்றிக்கு பெரிய அளவில் உதவியது. இளையராஜாவின் கிராமிய இசையில் கரகாட்டக் கலைக்கு புத்துயிரும் மதிப்பும் பெற்றுத்தந்த திரைப்படமாகும்.
# கரகாட்டக்காரன் (திரைப்படம்)

## கதைக்கரு

நகைச்சுவை கலந்த காதல் கதை. இரு கரகாட்டக்கலைஞர்களின் காதலை மையப்படுத்தி, கோர்வையான திரைக்கதையில் உண்டான நகைச்சுவைத் திரைப்படம்.
# கரகாட்டக்காரன் (திரைப்படம்)

## திரைவிமர்சனம்

- "தில்லானா மோகனாம்பாள்" கதையை ஒத்திருந்த போதும், இத்திரைப்படம் கிராமிய வாசனையும், நகைச்சுவை ரசமும் பெற்று கரகாட்டத்தை முன்னிறுத்தி கிராமக் காவியமாக படைக்கப்பட்டிருந்தது.
- பழம்பெரும் நடிகையான தேவிகாவின் புதல்வி கனகாவிற்கு இது முதல் தமிழ்த்திரைப்படம் .
- நகைச்சுவை இணை நாயகர்களான கவுண்டமணி-செந்திலின் நகைச்சுவைப் பயணம் இத்திரைப்படத்தினின்று புத்துயிரும் ஓட்டமும் பெற்றது.
- இசைஞானி இளையராஜாவின் இசையில் வந்த "மாங்குயிலே பூங்குயிலே" பெரும் அனைத்து தரப்பினரயும் கவர்ந்து வெற்றி பெற்ற பாடலாகும்.
# கரகாட்டக்காரன் (திரைப்படம்)

## கதாபாத்திரங்கள்

- ராமராஜன் - முத்தையா
- கனகா - காமாட்சி
- சந்தான பாரதி - சின்ராசு - கோயில் தர்மகர்த்தா
- சந்திரசேகர் - பலராமன் (காமாட்சியின் மாமன்)
- சண்முகசுந்தரம் - கனகாவின் தந்தை, காந்திமதியின் தம்பி
- காந்திமதி - ராமராஜனின் தாயார்
- கவுண்டமணி - தவில் வித்வான்
- செந்தில் - நாதஸ்
- கோவை சரளா - சரசு (நாதஸின் காதலி)
- ஜூனியர் பாலையா
- பெரிய கருப்புத் தேவர்
# கரகாட்டக்காரன் (திரைப்படம்)

## பாடல்கள்

இப்படத்திற்கு இசை அமைத்தவர் இளையராஜா.  
| **வ.எண்** | **பாடல்** | **பாடகர்கள்** | **பாடலாசிரியர்** | **ஒலி நேரம் (ம:நி)** |  |
| --- | --- | --- | --- | --- | --- |
| 1 | இந்த மான் உந்தன்.. | இளையராஜா, கே. எஸ். சித்ரா | கங்கை அமரன் | 04:35 |  |
| 2 | குடகு மலைக் காற்றில்.. | மனோ, கே. எஸ். சித்ரா | 04:31 |  |  |
| 3 | மாங்குயிலே பூங்குயிலே.. (ஆண்) | எஸ். பி. பாலசுப்பிரமணியம் | 04:37 |  |  |
| 4 | மாங்குயிலே பூங்குயிலே.. (இருவர்) | எஸ். பி. பாலசுப்பிரமணியம், எஸ். ஜானகி | 04:25 |  |  |
| 5 | மாரியம்மா.. மாரியம்மா.. | மலேசியா வாசுதேவன், கே. எஸ். சித்ரா | 04:31 |  |  |
| 6 | முந்தி முந்தி வினாயகரே.. | மனோ, கே. எஸ். சித்ரா | 03:20 |  |  |
| 7 | நந்த வனத்தில் ஒரு.. | கங்கை அமரன் | 01:05 |  |  |
| 8 | ஊரு விட்டு ஊரு வந்து | மலேசியா வாசுதேவன், கங்கை அமரன் | 04:34 |  |  |
| 9 | பாட்டாலே புத்தி சொன்னான்... | இளையராஜா | இளையராஜா | 04:37 | } |
# கரகாட்டக்காரன் (திரைப்படம்)

## சாதனை

- இத்திரைப்படம் மதுரை திரையரங்கில் ஒரு வருடத்திற்கும் மேல் (425 நாட்கள்) ஓடி சாதனை படைத்தது. இளையராஜாவின் இசையில் அனைத்து பாடல்களும் மாபெரும் வெற்றி அடைந்தன.
- இப்படம் சப்பான், உருசியா போன்ற நாடுகளிலும் திரையிடப்பட்டது.
- தமிழக அரசின் சிறப்பு விருது 1989-ம் ஆண்டு கரகாட்டக்காரனுக்கு கிடைத்தது.
# குஷ்பு சுந்தர்

**குஷ்பு சுந்தர்** (இயற்பெயர்: நக்கர்த் கான், பிறப்பு: செப்டம்பர் 29, 1970) தமிழகத் அரசியல்வாதி மற்றும் நடிகை ஆவார். இவர் தற்போது பாரதிய ஜனதா கட்சியில் உள்ளார்.  
1980களில் குழந்தை நட்சத்திரமாக தன் திரைப்பட வாழ்க்கையைத் தொடங்கினார். 1989 ஆம் ஆண்டு வருஷம் 16 என்ற தமிழ்த் திரைப்படத்தில் கதாநாயகியாக அறிமுகமானார். 1990களில் தமிழ்த் திரைப்பட உலகின் முன்னணி கதாநாயகியாகத் திகழ்ந்தார். கன்னடம், மலையாளம் போன்ற பிற மொழிப் படங்களிலும் நடித்தார். பின்னர் திரைப்பட இயக்குநர் சுந்தர் சி.யை மணந்தார். தற்போது குணச்சித்திர வேடங்களில் நடித்து வருகிறார். தமிழ்த் தொலைக்காட்சி நிகழ்ச்சிகளில் தொகுப்பாளினியாகவும் நடுவராகவும் பணியாற்றி வருகிறார். தன் கணவர் சுந்தர். சி கதாநாயகனாக நடிக்கும் படங்களை “அவ்னி சினிமாக்ஸ்” என்ற படத்தயாரிப்பு நிறுவனம் மூலம் தயாரித்து வருகிறார்.
# குஷ்பு சுந்தர்

## குறிப்பிடத்தக்க திரைப்படங்கள்

- ரிக்சா மாமா
- சின்ன தம்பி
- கூடி வாழ்ந்தால் கோடி நன்மை
- நாட்டாமை
# குஷ்பு சுந்தர்

## நடித்த தொலைக்காட்சி நாடகங்கள்

- நம்ம வீட்டு மகாலட்சுமி
- நந்தினி
# குஷ்பு சுந்தர்

## அரசியல்

### தி.மு.க.

2010 இல் தி.மு.க. கட்சியில் இணைந்து தேர்தல் பிரசாரம் செய்தார். 2014 இல் தி.மு.க. விலிருந்து விலகுவதாக அறிவித்தார்.
# குஷ்பு சுந்தர்

## அரசியல்

### இந்திய தேசிய காங்கிரசு

பின்னர் 26 நவம்பர் 2014 அன்று காங்கிரஸ் தலைவர் சோனியா காந்தியைச் சந்தித்த பின்னர் காங்கிரஸ் கட்சியில் இணைந்தார்.
# குஷ்பு சுந்தர்

## அரசியல்

### பாரதிய ஜனதா கட்சி

பின்னர் 12 அக்டோபர், 2020இல் குஷ்பு காங்கிரஸ்லிருந்து விலகி பாஜகவில் இணைந்தார்.
# ஹரிஹரன் (பாடகர்)

***ஹரிஹரன்*** (*Hariharan*) இந்தியத் திரைப்படப் பின்னணிப் பாடகராவார். இவர் கேரளாவிலுள்ள திருவனந்தபுரத்தைச் சேர்ந்தவர். தமிழ், தெலுங்கு, மலையாளம், இந்தி, மராத்தி ஆகிய மொழித் திரைப்படங்களில் பின்னணி பாடியுள்ளார். கசல் பாடல்களைப் பாடுவதில் தேர்ச்சிப் பெற்ற இவர், *கலோனியல் கசினிஸ்* என்ற இசைக் குழுவின் உறுப்பினர். லெஸ்லி லூயிசும் ஹரிஹரனும் சேர்ந்து நடத்தும் இக்குழுவினால் பல தனிப் பாடல் தொகுப்புகளை வெளியிட்டுள்ளனர். 2009இல் மோதி விளையாடு என்ற தமிழ்ப்படத்திற்குப் பின்னணி இசையும் அமைத்துள்ளனர்.
# ஹரிஹரன் (பாடகர்)

## அறிமுகம்

இவர் 1992 ஆம் ஆண்டு ஏ. ஆர். ரகுமான் மூலம் தமிழ்த் திரைப்பட உலகில் அறிமுகம் செய்யபட்டார். இவர் ரோஜா என்ற திரைப்படத்தில் "தமிழா தமிழா நாளை" என்ற பாடல் பாடினார். இத்திரைப்படம் ஏ. ஆர். ரகுமானுக்கும் அறிமுகப் படம்.
# ரமணா (2002 திரைப்படம்)

***ரமணா*** (*Ramanaa*) என்பது 2002ஆம் ஆண்டு வெளியான இந்தியத் தமிழ் மொழி விழிப்புணர்வு அதிரடித் திரைப்படம். இந்தப் படத்தை ஏ. ஆர். முருகதாஸ் எழுதி இயக்கியுள்ளார். இதில் விஜயகாந்த், சிம்ரன் (முக்கியமான சிறப்புத் தோற்றத்தில்) ஆஷிமா பல்லா ஆகியோர் முக்கியக் கதாபாத்திரத்தில் நடித்துள்ளனர். பல்வேறு அரசு அலுவலகங்களில் பணிபுரியும் தனது முன்னாள் மாணவர்களின் உதவியுடன் ஊழலை முற்றிலுமாக ஒழிக்க முடிவு செய்யும் ரமணா என்ற மனிதனைப் பற்றிய படம். இத்திரைப்படம் 4 நவம்பர் 2002 அன்று வெளியிடப்பட்டது. இது விமர்சகர்களிடமிருந்து நேர்மறையான விமர்சனங்களைப் பெற்றது. இத்திரைப்படம் சிறந்த திரைப்படத்திற்காக தேர்வு செய்யப்பட்டு 2002ஆம் ஆண்டு தமிழ்நாடு மாநில திரைப்பட விருதினைப் பெற்றது. மேலும் ஏ. ஆர். முருகதாஸ் சிறந்த உரையாடல் எழுத்தாளருக்கான தமிழ்நாடு மாநில திரைப்பட விருதை வென்றார். இப்படம் 2015-இல் இந்தியில் மார் மித்தேங்கே 3 என்ற பெயரில் மொழிமாற்றம் செய்யப்பட்டு வெளியிடப்பட்டது. மேலும் தெலுங்கில் தாகூர் எனவும் கன்னடத்தில் விஷ்ணு சேனா எனவும் வங்காள மொழியில் வார்னிங் எனவும் இந்தி மொழியில் கப்பர் இஸ் பேக் என மறு உருவாக்கம் செய்யப்பட்டது.
# ரமணா (2002 திரைப்படம்)

## நடிகர்கள்

- விஜயகாந்த் - ரமணா
- சிம்ரன் (சிறப்புத் தோற்றம்)
- யூகி சேது - நாராயணன்
- ரியாஸ் கான் - ரிதீஸ்
- இரவிச்சந்திரன்
- ராஜேஷ்
- முகேஷ் ரிசி - ஜலந்தர் சிங்
- கலைராணி
# ரமணா (2002 திரைப்படம்)

## விருதுகள்

- 2002 ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) பெற்றது.
# இழைய வளர்ப்பு

**இழைய வளர்ப்பு** என்பது உயிரணு அல்லது இழையமானது உயிரினத்திலிருந்து தனிமைப்படுத்தப்பட்டு வளர்த்தெடுக்கப்படும் ஒரு முறையாகும். இவ்வாறான தொழில்நுட்பத்திற்கு ஒரு திரவ, அல்லது பகுதி-திண்ம அல்லது திண்ம வளர்ப்பூடகம் ஒன்று அவசியமாகின்றது. இந்த வளர்ப்பூடகமானது மரக்கறி, இறைச்சி வகைகளிலிருந்து தயாரிக்கப்படும் குழம்பு போன்ற பதார்த்தமாகவோ (broth), அல்லது கடற்பாசியிலிருந்து பெறப்படும் அகார் அல்லது ஏகார் போன்ற பதார்த்தமாகவோ இருக்கும். வளர்க்கப்பட வேண்டிய உயிரணு அல்லது இழையத்தின் வளர்ச்சிக்கு தேவையான பதார்த்தங்களை இந்த வளர்ப்பூடகம் வழங்கக் கூடியதாக இருக்க வேண்டும்.
இழையவளர்ப்பு, 'உயிரணு வளர்ப்பு' ஆகிய ஒரு சொற்களும் ஒன்றுக்கொன்று மாற்றீடாகப் பயன்படுத்தப்பட்டு வருகின்றன. பொதுவாக இழைய வளர்ப்பு என்பது ஒரு பல்கல உயிரினத்திலிருந்து பெறப்படும் இழையம் ஒன்றின் கலங்களை செயற்கைக் கல முறையில் பெருக்கம் செய்தல் ஆகும்.
# வானத்தைப் போல

**வானத்தைப்போல** (*Vaanathaippola*) என்பது 2000 ஆம் ஆண்டில் தமிழ்-மொழியில் வெளியான குடும்பத் திரைப்படம் ஆகும். விக்ரமன் இயக்கத்தில் வெளிவந்த இத்திரைப்படத்தில் விஜயகாந்த், மீனா, பிரபுதேவா, லிவிங்ஸ்டன், கௌசல்யா, அஞ்சு அரவிந்த் மற்றும் பலர் நடித்துள்ளதுனர்.  
ஆஸ்கார் பிலிம்ஸின் கீழ் வி. ரவிச்சந்திரன் தயாரித்துள்ள இந்த படத்திற்கு எஸ். ஏ. ராஜ்குமார் இசையமைத்துள்ளார், ஆர்தர் ஆ. வில்சன் ஒளிப்பதிவு செய்துள்ளார். இது தனது மூன்று தம்பிகள் வாழ்க்கையில் வெற்றிபெற தியாகங்களைச் செய்யும் அக்கறையுள்ள சகோதரனின் கதையை படம் சொல்கிறது.  
இந்த படம் 14 சனவரி 2000 ஆம் ஆண்டில் வெளியாகி, நேர்மறையான விமர்சனங்ககளை பெற்று மற்றும் வசூல் ரீதியாக வெற்றியைப் பெற்றது, மேலும் சிறந்த பிரபலமான திரைப்படத்திற்கான தேசிய திரைப்பட விருதை வென்றது. அத்துடன் இரண்டு தமிழக அரசு திரைப்பட விருதுகளையும் வென்றது.
# வானத்தைப் போல

## கதைச் சுருக்கம்

வெள்ளைச்சாமி தனது மூன்று தம்பிகளை மிகவும் நேசிக்கிறார். வெள்ளைச்சாமி காதலித்த பெண், திருமணத்திற்குப் பிறகு அவரது தம்பிகளை விடுதியில் சேர்க்கத் திட்டமிட்டிருப்பதை அறிந்ததும், திருமணத்தையே துறக்கிறார். தம்பிகள் பாட்டியுடன் வசிக்கின்றனர். வெள்ளைச்சாமி தம்பிகளை வளர்க்க கடினமாக உழைக்கிறார். அவர்களும் அவரது அன்பை திருப்பித் தருகின்றனர்.  
மூத்த தம்பி முத்து ஒரு சிறிய உணவகத்தில் சமையல்காரராக பணிபுரிகிறார். முத்து கௌரியை காதலிப்பதை வெள்ளைச்சாமி அறிகிறார். திருமண வேண்டுகோளை முன்வைக்க நகரத்திற்குச் செல்கிறார். ஆனால் அவமதிக்கப்படுகிறார். சில சூழ்நிலைகள் முத்துவை நகரத்திற்கு அழைத்துச் செல்கின்றன. அங்கு கௌரியின் பெரிய பங்களாவில் சமையல்காரராக வேலை செய்கிறார். ஆரம்பத்தில் கௌரி அவரிடம் முரட்டுத்தனமாக நடந்துகொள்கிறாள். பின்னர் முத்து அவளுடைய குழந்தைப் பருவ நண்பர் என்பதை அறிகிறாள். அவள் முத்துவுடன் நெருக்கமாக இருந்ததை நினைவுகூர்கிறாள். அவரது பணிவான குணத்தைக் கண்டு அவரை காதலிக்கத் தொடங்குகிறாள். இருவரும் திருமணம் செய்துகொள்கின்றனர்.  
கௌரி புதிய வீட்டில் நன்றாக பொருந்துகிறாள். செல்வந்த குடும்பத்தைச் சேர்ந்தவராக இருந்தாலும், வீட்டு வேலைகளில் உதவுகிறாள். அவளிடம் எந்த முனைப்பும் இல்லை. இதை வெள்ளைச்சாமி, அவரது பாட்டி மற்றும் தம்பிகள் பாராட்டுகின்றனர். முத்துவின் தம்பி சண்முகம் காவல் ஆய்வாளராக பயிற்சி பெறுகிறார். வெள்ளைச்சாமியின் நண்பரின் மகள் சுமதியை திருமணம் செய்துகொள்கிறார்.  
ஆரம்பத்தில் சுமதி வெள்ளைச்சாமியிடம் முரட்டுத்தனமாகவும் அவமதிப்பாகவும் நடந்துகொள்கிறாள். அவளது நடத்தையைப் பற்றி கணவர் எதிர்கொண்டபோது, அவள் மனம் உடைகிறாள். அவளைச் சுற்றியுள்ள மக்கள், அவளது தந்தை உட்பட, அவளை துரதிர்ஷ்டத்தை கொண்டுவருபவர் என்று நம்பியதாக கூறுகிறாள். அவள் முரட்டுத்தனமாக நடந்து கொண்டது தனது தாய் வீட்டு உறவினர்கள் தொல்லை செய்யாமல் இருக்கவே என்பது தெரிய வருகிறது. வெள்ளைச்சாமி அவளை தேற்றுகிறார்.  
மூன்றாவது தம்பி செல்வகுமார் ஒரு மருத்துவர். செல்வத்திற்கு நந்தினி என்ற பெண் காதலி உள்ளாள். அவள் அதிகம் பேசக்கூடியவளும் உற்சாகமானவளுமாவாள். வெள்ளைச்சாமி அவளை ஏற்றுக்கொள்கிறார். ஆனால் அவள் வெள்ளைச்சாமியின் எதிரி தர்மலிங்கத்தின் மகள் என்பது தெரிய வருகிறது. தர்மலிங்கத்தின் சகோதரி, வெள்ளைச்சாமியின் முன்னாள் காதலி ஆவாள். அவளை திருமணம் செய்ய பல வருடங்களுக்கு முன் வெள்ளைச்சாமி மறுத்ததால் தர்மலிங்கம், நந்தினியை செல்வத்திற்கு திருமணம் செய்து கொடுக்க மறுக்கிறார்.  
திருமணத்திற்குப் பிறகு கிராமத்தை விட்டு வெளியேறுவதாக வெள்ளைச்சாமி வாக்குறுதி அளித்த பிறகு, தர்மலிங்கம் சம்மதிக்கிறார். நந்தினியின் மாமன் சொத்திற்காக அவளை திருமணம் செய்ய விரும்பி நந்தினியை கடத்துகிறார். முத்து அவளை காப்பாற்றுகிறார். இறுதியில், வெள்ளைச்சாமி திரும்பி குடும்பம் மீண்டும் ஒன்றிணைகிறது.
# வானத்தைப் போல

## நடிகர்கள்

- விஜயகாந்த் - வெள்ளைச்சாமி மற்றும் முத்து
- பிரபுதேவா - செல்வகுமார்
- மீனா - கௌரி, முத்துவின் மனைவி
- லிவிங்ஸ்டன் - சண்முகம்
- கௌசல்யா - நந்தினி, செல்வகுமாரின் காதலி
- அஞ்சு அரவிந்த் - சுமதி, சண்முகத்தின் மனைவி
- வினிதா - ராதா
- செந்தில்
- ரமேஷ் கண்ணா
- தேவன் - தர்மலிங்கம்
- ஆனந்தராஜ்
- எஸ். என். லட்சுமி
- கசான் கான்
- ராஜீவ்
- சபிதா ஆனந்த்
- ஆனந்த்
- பாலு ஆனந்த்
# வானத்தைப் போல

## பாடல்கள்

இத்திரைப்படத்திற்கு எஸ். ஏ. ராஜ்குமார் இசையமைத்திருந்தார். இரா. ரவிசங்கர்,பா. விஜய், விவேகா நா.முத்துக்குமார் ஆகியோர் எழுதிய பாடல்கள் மக்களிடையே பெரும் வரவேற்பைப் பெற்றது.
# வானத்தைப் போல

## தயாரிப்பு

இப்படத்திற்கு முதலில் இயக்குநர் வைத்த தலைப்பு "அண்ணன் தம்பி". பிறகு விஜயகாந்த நடித்த சின்ன கவுண்டர் திரைப்படத்தில் "*அந்த வானத்த போல*" என்ற திரைப்படப் பாடலில் இருந்து இப்படத்தின் தலைப்பு "வானத்தைப் போல" என்று மாற்றி வைக்கப்பட்டுள்ளது.
# வானத்தைப் போல

## வரவேற்பு

இப்படம் திரையரங்குகளில் 250 நாட்கள் ஓடி அந்த ஆண்டின் மிகப்பெரிய வெற்றிப்படமாக விளங்கியது.
# வானத்தைப் போல

## மறு ஆக்கம்

இப்படம் தெலுங்கில் *"மா அண்ணய்யா"* என்றும், கன்னடத்தில் *"எசமானா"* என்றும் மறுஆக்கம் செய்யப்பட்டு ஆம்மொழிகளிலும் மிகப் பெரிய வெற்றிப்படமாக திகழ்ந்தது.
# வானத்தைப் போல

## விருதுகள்

- 2000 ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) பெற்றது.
# வளர்ப்பூடகம்

க்கான வளர்ப்பூடகமான ஒரு அகார் தட்டு. குறிப்பாக இதில் செம்மஞ்சள் நிறத்திலிருக்கும் வரிகளிலும், புள்ளிகளிலும் பாக்டீரியா கூட்டம் காணப்படுகிறது]]
**வளர்ப்பூடகம்** என்பது நுண்ணுயிர்கள், உயிரணுக்கள், இழையம் போன்றவை வளர்வதற்கு தேவையான போசாக்கைக் கொண்டிருக்கும், செயற்கையாகத் தயாரிக்கப்பட்ட ஒரு திரவ, அல்லது கூழ்போன்ற (பகுதி-திண்ம) அல்லது திண்மப் பதார்த்தமாகும். வேறுபட்ட வகையான உயிரணுக்கள், நுண்ணுயிர்கள் அல்லது இழையங்கள் வளர்வதற்கு வேறுபட்ட வளர்ப்பூடகங்கள் தேவைப்படும். வளர்ப்பூடகங்கள் உயிரணு வளர்ப்பு, இழைய வளர்ப்பு செயல்முறைகளில் பயன்படுத்தப்படும்.  
*சைகொட்ரலா படென்சு (Physcomitrella patens)* போன்ற சில பாசி வகைத் தாவரங்களும் வளர்ப்பூடகத்தில் வளர்க்கப்படுகின்றன.. வெளிச் சோதனை முறை கருக்கட்டலில், கருக்கட்டல் செயல்முறைக்காக முட்டை, விந்து என்பவற்றை ஒன்றாகச் சேர்த்தும், கருக்கட்டலின் பின்னர் உருவாகும் முளையம் தாயின் கருப்பையினுள் வைக்கப்படுவதற்கு முன்னராகவும் வளர்ப்பூடகத்திலேயே பேணப்படும்  
வளர்ப்பூடகங்கள் முக்கியமாக இரு வகைப்படும்.
- நுண்ணுயிர்களை ஆய்வு கூடங்களில் வளர்த்தெடுக்க உதவும் வளர்ப்பூடகங்கள். இவை பாக்டீரியா, மதுவம் (yeast) போன்றவற்றை வளர்க்க உதவும். நுண்ணுயிர்கள் முழுமையான உயிரினங்களாக இருப்பதனால், அவற்றிற்கான போசாக்கை வளங்குவதே வளர்ப்பூடகங்களின் நோக்கமாகும்.
- தாவரம், விலங்குகளிலிருந்து பெறப்படும் சில உயிரணுக்களோ, கலங்களோ, வளர்வதற்குத் தேவையான வளர்ப்பூடகங்கள். இவை உயிரினத்தின் ஒரு பகுதியாக மட்டுமே இருப்பதனாலும் அவற்றிற்கான இயற்கையான இடத்திலிருந்து அகற்றப்பட்டிருப்பதனாலும், இவற்றிற்கான வளர்ப்பூடகத்தில் போசாக்குடன், அவை விருத்தியடையத் தேவையான வளரூக்கிகள் இருப்பதும் அவசியமாகின்றது. விலங்கு இழைய வளர்ப்பாயின் குருதித் தெளியம் சேர்க்கப்பட்டு தேவையான வளரூக்கிகள் வழங்கப்படும்.  
வைரசுக்கள் கட்டாயமான ஒட்டுண்ணி வாழ்வு வாழும் உயிரினங்களாக இருப்பதனால், அவற்றை வளர்ப்பதாயின் அவற்றிற்கான வளர்ப்பூடகத்தில் உயிருள்ள உயிரணுக்கள் இருத்தல் அவசியமாகும்.
# வளர்ப்பூடகம்

## வளர்ப்பூடகங்களின் வகைகள்

வழக்கமான திண்ம வளர்ப்பூடகம் அகார் வளர்ப்பூடகமாகும்.
பொதுவாக வளர்ப்பூடகங்கள் *வரையறுக்கப்பட்டவை*, *வரையறுக்கப்படாதவை* என அறியப்படுகிறது.
- வரையறுக்கப்பட்ட வளர்ப்பூடகங்களில், ஒவ்வொரு மூலப் பொருட்களும் குறிப்பிட்ட தெளிவான அளவில் கலந்து பெறப்படும். இவற்றில் தாவர, விலங்கு இழையங்கள் பயன்படுத்தப்படுவதில்லை. காரணம் அவற்றிலுள்ள மூலப் பொருட்கள் அளக்கப்பட முடியாததாக இருக்கும்.
- இறைச்சி, மதுவம் போன்ற நைதரசன் மூலங்கள் வழங்கப்பட்டு பெறப்படும் வளர்ப்பூடகங்கள் வரையறுக்கப்படாத வளர்ப்பூடகமாகும். அவற்றிலுள்ள வேதியியல் மூலப் பொருட்கள் அளக்கப்பட முடியாமல் இருக்கும். கடற்பாசியிருந்து பெறப்படும் வளர்ப்பூடகமும் இவ்வாறான ஒன்றே.
# வளர்ப்பூடகம்

## வளர்ப்பூடகங்களின் வகைகள்

#### போசாக்கு வளர்ப்பூடகம் (Nutrient Medium)

இவ்வகையான வளர்ப்பூடகம் பொதுவான நுண்ணுயிர் வளர்ப்புக்கும், ஆய்வுகூடங்களில் தொடர்ந்து நுண்ணுயிர்களைப் பராமரித்து வருவதற்கும் பயன்படும். இவை நுண்ணுயிருக்குத் தேவையான அனைத்து போசாக்கையும் கொண்டவையாக இருக்கும். இவற்றுள் கரிமம் (Carbon), நைதரசன் (Nitrogen) போன்ற மூலப் பொருட்களுடன், சிறியளவில் தேவையான தனிமங்கள், உயிர்ச்சத்துக்களும் அடங்கும். இவை வரையறுப்பட்டவையாகவோ, வரையறுக்கப்படாதவையாகவோ இருக்கலாம்.
# வளர்ப்பூடகம்

## வளர்ப்பூடகங்களின் வகைகள்

#### குறை வளர்ப்பூடகம் (Minimal Medium)

குறைந்தளவிலான போசாக்கை மட்டுமே கொண்ட வளர்ப்பூடகமாகும். பொதுவாக இங்கே அமினோ அமிலங்கள் காணப்படுவதில்லை. இவற்றை நுண்ணுயிரியலாளர்களும், மரபியலாளர்களும் பொதுவாகக் காட்டுவகை (Wilde Type) நுண்ணுயிர்களை வளர்ப்பதற்குப் பயன்படுத்துவர். அத்துடன் இனக்கலப்பு (Recombinants), இணைந்தசார்பிலி (Exconjugants) இனங்களைத் தெரிவு செய்யவோ அல்லது அவற்றிற்கு எதிரானவற்றை தெரிவு செய்யவோ பயன்படுத்துவர்.  
இவ்வகையான வளர்ப்பூடகத்திற்குத் தேவையானவை:
- கரிமம் கொண்ட குளுக்கோசு போன்ற ஒரு மாப்பொருள் மூலம்.
- புரதம், கரு அமிலங்களை உருவாக்கத் தேவையான மக்னீசியம், நைதரசன், பொசுபரசு, சல்பர் போன்ற கனிமங்களைக் கொண்ட உப்புக்கள்.
- நீர்
இவற்றுடன் சில குறிப்பிட்ட அமினோ அமிலம், சீனி தேர்வுக்கான பதார்த்தத்தைச் சேர்த்து, துணை குறை வளர்ப்பூடகமும் தயாரிக்கப்படும்.
# வளர்ப்பூடகம்

## வளர்ப்பூடகங்களின் வகைகள்

#### தேர்ந்தெடுக்கும் வளர்ப்பூடகம் (Selective Medium)

இவ்வகையான வளர்ப்பூடகம் ஒரு குறிப்பிட்ட நுண்ணுயிரைத் தேர்ந்தெடுத்து வளர்க்க உதவுவதாகும். எடுத்துக்காட்டாகப் பெனிசிலின், அம்பிசிலின், டெட்ராசைக்கிளின் போன்ற ஒரு குறிப்பிட்ட நுண்ணுயிர் எதிர்ப்பிக்கு தடுப்பாற்றல் கொண்ட ஒரு நுண்ணுயிரை, அந்த நுண்ணுயிர் எதிர்ப்பிக்கு தடுப்பாற்றலற்ற ஏனைய நுண்ணுயிர்களிலிருந்து பிரித்தெடுத்து அல்லது தேர்ந்தெடுத்து தனிப்படுத்தி வளர்க்க வேண்டுமாயின், வளர்ப்பூடகத்தில் அந்த நுண்ணுயிர் எதிர்ப்பியையும் சேர்த்து தயாரிக்கலாம். இவ்வாறான வளர்ப்பூடகத்தில் நுண்ணுயிர் எதிர்ப்பிக்கு தடுப்பாற்றலற்றவை அழிந்துபோக, தடுப்பாற்றல் கொண்டவை மட்டுமே வளரும்.  
புரோலின் போன்ற குறிப்பிட்ட ஒரு அமினோ அமிலத்தைத் தனக்குள் தயாரிக்கும் ஆற்றலுள்ள ஒரு நுண்ணுயிரை, அப்படி தயாரிக்கும் ஆற்றலற்ற நுண்ணுயிரிகளிலிருந்து வேறுபடுத்தித் தேர்ந்தெடுக்க, வளர்ப்பூடகத்தில் அந்தக் குறிப்பிட்ட அமினோ அமிலத்தைச் சேர்க்காமல் விடலாம். அவ்வாறான வளர்ப்பூடகத்தில், குறிப்பிட்ட அமினோ அமிலம் இன்மையால், அக்குறிப்பிட்ட அமினோ அமிலத்தைத் தனக்குள்ளேயே தயாரிக்கும் ஆற்றல் கொண்டவை மட்டுமே தொடர்ந்து வளரக் கூடியவையாக இருக்கும்.  
மேலும் உயிரணு வளர்ப்பில், *நுண்ணுயிர் எதிர்ப்பி தடுப்பாற்றல்* அல்லது ஒரு குறிப்பிட்ட *அமினோ அமிலத்தைத் தாயாரிக்கும் ஆற்றல்* கொண்ட உயிரணு ஒன்றை உயிருடன் வாழச் செய்து (survival), பெருக்கத்தைக் கூட்டவும் (proliferation) இந்த ஊடகம் பயன்படும். பொதுவாக இவ்வாறான இயல்புக்கு ஒரு மரபணு அல்லது மாற்றுரு (allele) காரணமாக இருக்கும். அந்த நிலையில் அந்த மரபணு அல்லது மாற்றுரு அடையாளம்காட்டி (marker) என அழைக்கப்படும்.  
மெய்க்கருவுயிரி உயிரணுக்களுக்கான தேர்ந்தெடுக்கும் வளர்ப்பூடகத்தில் நியோசின் என்ற பதார்த்தம் சேர்க்கப்பட்டு, நியோசினுக்கு தடுப்பாற்றல் கொண்ட கணிமி உட்செலுத்தப்பட்ட உயிரணுக்கள் தேர்ந்தெடுத்து வளர்க்கப்படும். இவ்வகை தேர்வுக்குக் காரணமான கணிமியில் இருக்கும் மரபணுவானது ஒரு அடையாளம்காட்டியாகக் கொள்ளப்படும்.  
தேர்ந்தெடுக்கும் வளர்ப்பூடகத்துக்கான சில எடுத்துக்காட்டுகள்:
- கிராம்-நேர் பாக்டீரியாவுக்கு நச்சுத் தன்மையைக் கொடுக்கும் methylene blue ஐக் கொண்ட eosin-methylene blue agar (EMB) ஐ வளர்ப்பூடகத்தில் சேர்ப்பதனால், கிராம்-எதிர் பாக்டீரியாக்களை மட்டும் வளர்க்கலாம்.
- பாக்டீரியா வளர்ச்சியைத் தடுக்கக் கூடிய குறைந்த காரகாடித்தன்மைச் சுட்டெண் (pH) உடைய YM (yeast and mold) வளர்ப்பூடகத்தைப் பாவித்து பூஞ்சைக்களை வளர்க்கலாம்.
- எருமை இதயக் குருதியை வளர்ப்பூடகமாகப் பயன்படுத்தும்போது, செங்குருதிச் சிறுதுணிக்கைகளை பிரிவடைய அல்லது சிதைமாற்றம் செய்யக் கூடிய ஸ்ரெப்டோகொக்கஸ் (Streptococcus) இருப்பின் அது ஒளிபுகவிடு தன்மையுள்ளதாக மாறும்.
# வளர்ப்பூடகம்

## வளர்ப்பூடகங்களின் வகைகள்

#### பிரித்தறியும் வளர்ப்பூடகம் (Differential Medium)

சில வளர்ப்பூடகங்கள், வளர்ச்சியின்போது ஏற்படும் சில வேதியியல் மாற்றங்களை எடுத்துக் காட்டக்கூடிய சாயங்களைக் கொண்டிருக்கும். இவை *பிரித்தறியும் வளர்ப்பூடகம்* எனப்படும்.
# வளர்ப்பூடகம்

## வளர்ப்பூடகங்களின் வகைகள்

#### செறிவூட்டப்பட்ட வளர்ப்பூடகம் (Enriched Medium)

இவ்வகையான வளர்ப்பூடகம் பொதுவாகப் பலவகை நுண்ணுயிர்களை ஒரே நேரத்தில் வளர்த்து அறுவடை செய்யப் பயன்படும். இது வளர்ப்பதற்கு கடினமான நுண்ணுயிர்களையும் வளர்க்க உதவும். அதி போசாக்குள்ள, அனைத்து தேவையான போசாக்கையும் வழங்கவல்ல ஊடகமாக இது இருக்கும். இரத்த அகார் இப்படியான ஒரு வளர்ப்பூடகத்துக்கு எடுத்துக் காட்டாகும். 40-45 செல்சியசில் சூடாக்கப்பட்டு பெறப்படும் செறிவூட்டப்பட்ட இரத்த வளர்ப்பூடகம் செம்மண் நிறத்தைக் கொண்டிருப்பதால், *சொக்களேற் அகார்* என அழைக்கப்படும்.
# வளர்ப்பூடகம்

## இடம் மாற்றும் வளர்ப்பூடகம் (Transport media)

இடம் மாற்ற உதவும் வளர்ப்பூடகமானது பின்வரும் அடிப்படைகளைக் கொண்டிருக்க வேண்டும்.
- ஒரு ஆய்வுகூடத்திலிருந்து வேறொரு ஆய்வு கூடத்திற்கு மாதிரிகள் இடம்மாற்றப்படும்போது, தற்காலிக சேமிப்புச் சூழலை வழங்க வேண்டும்.
- மாதிரிகளின் செறிவை மாற்றாமல், உயிரினங்களின் உயிர் வாழும் தன்மையைப் பேணக் கூடியதாய் இருக்க வேண்டும்.
- அமில, கார நிலையை மாறாமல் வைத்திருக்கக்கூடிய கரைசல்கள், உப்பைக் கொண்ட கரைசல்களாய் இருக்க வேண்டும்.
- நுண்ணுயிரிகள் பெருக்கத்தைத் தவிர்ப்பதற்காக, கரிமம், நைதரசன், மற்றைய கரிமவேதியியல் சேர்வைகள் அற்றதாக இருக்க வேண்டும்.
- காற்றின்றிவாழ் உயிரினங்களைத் தனிப்படுத்தும் மாதிரிகளாயின் வளர்ப்பூடகம் ஆக்சிசன் அற்றதாக இருக்குமாறு பார்த்துக் கொள்ள வேண்டும்.  
இவற்றிற்கான எடுத்துக் காட்டுகள் சில:
- கட்டாயமான காற்றின்றிவாழ் உயிரின வளர்ப்பூடகம் - Tryglycolate கூழ்நிலைப் பொருள்.
- Stuart வளர்ப்பூடகம் - ஊட்டச்சத்துக்களற்ற, ஆக்சிசன் குறைத்தல் (வேதியியல்) செயற்பாடுடைய பதார்த்தமும், நடுநிலையாக்கத்திற்காகக் கரியும் சேர்க்கப்பட்ட மெதுமையான ஏகார் குழம்பு.
- குடல்சார் நுண்ணுயிரிகளாயின், காடி கார நிலை பேணப்படும் கிளிசரோல் உப்புநீர்க் கரைசல்.
- Gono cocci க்கு சில பாக்டீரியா மட்டுப்படுத்திகள் (Bacterial inhibitors) சேர்க்கப்பட்ட வளர்ப்பூடகம்.
- *Vibrio cholerae* க்கு வெங்கட் - ராமகிருஷ்ணன் (VR) வளர்ப்பூடகம்.
# கேப்டன் பிரபாகரன்

**கேப்டன் பிரபாகரன்** என்பது 1991 ஆம் ஆண்டு ஆர். கே. செல்வமணி இயக்கிய இந்தியத் தமிழ் அதிரடித் திரைப்படமாகும். இதில் புரட்சிக் கலைஞர் கேப்டன் விசயகாந்து கதாநாயகனாக நடித்திருந்தார். இதில் வில்லன் மற்றும் நகைச்சுவை நடிகர் மன்சூர் அலி கான், அறிமுகமானார். ரூபினி (நடிகை), லிவிங்ஸ்டன் (நடிகர்), ரம்யா கிருஷ்ணன் ஆகியோரும் நடித்திருந்தனர். நடிகர் சரத்குமார் சிறப்பு வேடத்தில் நடித்திருந்தார். இசைஞானி இளையராஜா இசையமைத்திருந்தார். இத்திரைப்படம் நடிகர் விசயகாந்து நடித்த 100 வது படமாகும். இப்படம் மூலம் விசயகாந்து " கேப்டன்" எனும் அடைமொழியைப் பெற்றார்.
# கேப்டன் பிரபாகரன்

## படத்தின் சிறப்பு

மன்சூர் அலி கான் நடித்த வீரபத்திரன் என்ற வில்லன் கதாபாத்திரம் சந்தனமரம், யானைத் தந்தம் கடத்தலில் ஈடுபட்ட வனப் போராளி வீரப்பன் வாழ்க்கையை அடிப்படையாகக் கொண்டது. இப்படத்தின் தலைப்பான " கேப்டன் பிரபாகரன் தமிழீழ விடுதலைப் புலிகள் இயக்கத்தின் தலைவரான வேலுப்பிள்ளை பிரபாகரனின் மீது கொண்ட பற்றின் காரணமாக வைக்கப்பட்டது. இப்படம் திரையரங்குகளில் வெளியான நேரத்தில், கிட்டத்தட்ட 300 நாட்களுக்கும் மேல் ஓடி பெரும் வெற்றி பெற்றது.
# கேப்டன் பிரபாகரன்

## கதைச் சுருக்கம்

சத்தியமங்கலம் பகுதியில் சந்தன மரம் மற்றும் யானைத் தந்தம் ஆகியவற்றை கடத்தி காட்டுவாழ் மக்களை துன்புறுத்தி வருகிறான் " வீரபத்திரன்" எனும் வனக் கொள்ளைக்காரன், அவனை பிடிக்க பல முயற்சிகளை எடுத்து வருகிறது அரசு  . இச்சமயத்தில் சென்னையில் இருக்கும் இந்திய வனப் பணி அதிகாரி ராஜாராம் அங்கே வீரபத்திரனை பிடிக்க பணிக்கப்படுகிறார். இதற்கு காரணம் தனது சக நண்பன் பிரபாகரனுக்கு அமைச்சர் மகளை அவர்களது விருப்பப்படி கல்யாணம் செய்து வைக்கிறார். இதனால் அவர் அங்கே செல்ல பணிக்கப்படுகிறார்.அங்கே பழங்குடி பெண் ஒருத்தி மீது காதல் கொள்கிறார் ராஜாராம், ஆனால் துரதிர்ஷ்டவசமாக வீரபத்திரனால் கொல்லப்படுகிறார் ராஜாராம், அதற்காக பிரபாகரன் வீரபத்திரனை பிடிக்க சத்தியமங்கலம் செல்ல விரும்பி பணியை ஏற்று போகிறார். அங்கே அவர் வீரபத்திரனை பிடித்தாரா? வீரபத்திரன் பின்னால் இருக்கும் அரசியல் சூழ்ச்சி என்ன? , இதனால் இருவருக்கும் ஏற்படும் பாதிப்பு மற்றும் அதில் இருந்து மீள்வதே மீதிக்கதை.
# கேப்டன் பிரபாகரன்

## நடிகர்கள்

- விசயகாந்து - பிரபாகரன் ஐஎஃப்எஸ், மாவட்ட வன அதிகாரி
- ரூபினி (நடிகை) - காயத்ரி, பிரபாகரனின் மனைவி
- சரத்குமார் - இராசாராம் ஐஎஃப்எஸ், சிறப்பு அதிகாரி மற்றும் பிரபாகரனின் நண்பன் ( நீட்டிக்கப்பட்ட சிறப்புத் தோற்றம் )
- லிவிங்ஸ்டன் (நடிகர்) - கிட்டி ( எ) கிருட்டிணமூர்த்தி , வீரபத்திரனின் முன்னாள் கூட்டாளி
- ரம்யா கிருஷ்ணன் - பூங்கொடி , பழங்குடி பெண்
- மன்சூர் அலி கான் - வீரபத்திரன், வனக் கொள்ளையன்
- மா. நா. நம்பியார் - போலீஸ் கமிஷனர் இராமமூர்த்தி
- பீலி சிவம் - ராசா
- காந்திமதி (நடிகை) - பாத்திமா பீவி , பிரபாகரனின் தாயார்
- யுவஸ்ரீ - இலலிதா, இராசாராமின் தங்கை
- சான் அமிர்தராசு - சபாநாயகம், காயத்ரியின் தந்தை மற்றும் அமைச்சர்
- பொன்னம்பலம் (நடிகர்) - சப் இன்ஸ்பெக்டர் ( அங்கீகரிக்கப்படாத பாத்திரம் )
- எல். ஐ. சி. நரசிம்மன் - ஸ்ரீராம், காவல் அதிகாரி
- கரிகாலன் (நடிகர்) - வீரபத்திரனின் அடியாள் ( அங்கீகரிக்கப்படாத பாத்திரம்)
- கலாபவன் மணி - இளைய கலைஞர்
# கேப்டன் பிரபாகரன்

## தயாரிப்பு

புலன் விசாரணை திரைப்படத்தின் வெற்றியைத் தொடர்ந்து , ராவுத்தர் விசயகாந்துடனும் ஆர்கே செல்வமணியோடும் கேப்டன் பிரபாகரன் எனும் பெயரில் படத்தை தொடங்கினார், கதைக்கரு வனப்போராளி வீரப்பனை மையமாகக் கொண்டது.அதுமட்டுமன்றி இது கேப்டன் விஜயகாந்தின் 100வது திரைப்படமாகும். படப்பிடிப்பு கேரள மாநிலம் சாலக்குடி பகுதியில் 60 நாட்கள் நடந்தது,நிறைய காட்சிகள் அதிரப்பள்ளி அருவியிலும் படமாக்கப்பட்டது .இப்படத்தில் மன்சூர் அலி கான் தனது முதல் முக்கிய வேடத்தில் நடித்தார்.படப்பிடிப்பின் போது விசயகாந்து கட்டப்பட்டிருந்த கயிறு அறுந்து அவரது தோள்பட்டையில் காயம் ஏற்பட்டது.இரண்டு கைகளும் கட்டப்பட்ட நிலையில் அவர் வலியால் கதறினார், ஆனால் இது நடிப்பு என்று தவறாக கருதப்பட்டது, இதனால் மருத்துவ உதவி பெறுவதில் தாமதம் ஏற்பட்டது.சரண்யா பொன்வண்ணன்<nowiki/>தான் முதலில் பூங்கொடி வேடத்தில் நடித்தார், ஆனால் அந்த பாத்திரம் கவர்ச்சியாக இருந்ததால் படத்திலிருந்து விலகினார்.ஆகையால் அந்த பாத்திரம் நடிகை ரம்யா கிருஷ்ணன் அவர்களுக்கு சென்றது
# கேப்டன் பிரபாகரன்

## பாடல்கள்

இத்திரைப்படத்தில் இரண்டு பாடல்கள் மட்டுமே உள்ளன. இரண்டும் இசைஞானி இளையராஜா இசையில், கங்கை அமரன், பிறைசூடன் ஆகியோரின் வரிகளில் அமைந்தது. *ஆட்டமா தேரோட்டமா* பாடல் *சிந்துபைரவி* எனும் கருநாடக இராகத்தில் அமைக்கப்பட்டது. மேலும் இப்பாடல் 2008-இல் வெளிவந்த சிங்ககுட்டி திரைப்படத்தில் பிரசன்ன சேகரால் மறுஆக்கம் செய்யப்பட்டது.
# லைலத்துல் கத்ர்

லைலத்துல் கத்ர் என்பதன் பொருள் கண்ணியமிக்க இரவு என்பதாகும். அந்த ஓர் இரவு ஆயிரம் மாதங்களை விட சிறப்புத் தகுதி பெற்றுள்ளதாக திருக்குர்ஆன் கூறுகிறது.  
**"**நிச்சயமாக நாம் அதை (குர்ஆனை) கண்ணியமிக்க (லைலதுல் கத்ர்) இரவில் இறக்கினோம். மேலும் கண்ணிய மிக்க இரவு என்ன என்பதை உமக்கு அறிவித்தது எது? அதில் மலக்குகளும், (ஜிப்ரீல் எனும்) ஆன்மாவும் தன் இறைவனின் கட்டளையின் படி (நடைபெற வேண்டிய) சகல காரியங்களுடன் இறங்குகின்றனர். சாந்தி (நிலவியிருக்கும்). அது விடியற்காலை உதயமாகும் வரை இருக்கும். (திருக்குர்ஆன் 97 : 1-5)**"**  
திருக்குர்ஆன் அருளப்பட்ட இரவு ஆயிரம் மாதங்களை விட சிறந்தது என்று இங்கே அல்லாஹ் கூறுகிறான். மேலே நாம் குறிப்பிட்ட வசனத்தில் ரமளான் மாதத்தில்தான் திருக்குர்ஆன் அருளப்பட்டது எனவும் இறைவன் கூறுகிறான். அந்த ஓர் இரவு நிச்சயம் ரமளான் மாதத்தில் தான் அமைந்துள்ளது என்பதை இதிலிருந்து அறியலாம்.  
அந்த இரவு ரமளானின் கடைசிப் பத்து நாட்களில் வரும் ஒற்றையான இரவுகளில் அமைந்திருக்கும் என்று முஹம்மது நபி(ஸல்) அவர்கள் அறிவுறுத்தியுள்ளார்கள். அவ்விரவில் பாக்கியமும், அதிக நன்மையும், சிறப்பும் இருப்பதால் இந்த இரவு அருள்பாலிக்கப்பட்ட இரவு என்று அல்லாஹ் அல் குர்ஆனில் சிறப்பித்துக் கூறுகினறான். அந்த இரவில் மலக்குகள் நன்மைகள், அருட்பாக்கியங்கள், சிறப்புகள் ஆகியவற்றைக் கொண்டு பூமியில் இறங்குகின்றார்கள். அந்தச் சிறப்பு வைகறை உதயமாகும் வரையிலும் இருக்கும் என்று அருள்மறையாம் திருமறை குர்ஆன் சான்று பகர்கின்றது.  
லைலத்துர் கத்ர் என்பது 27 வது இரவு மட்டுமே என்கின்ற தவறான கருத்து இந்தியத் துணைக்கண்டத்திலும் இன்னும் சில நாடுகளிலும் பரவலாக நிலவுகிறது. இதனைப் பற்றிய ஹதீஸ்:  
''எனக்கு லைலத்துல் கத்ர் இரவு காண்பிக்கப்பட்டது. பின்னர் அது எனக்கு மறக்கடிக்கப்பட்டுவிட்டது. எனவே நீங்கள் கடைசி பத்து நாட்களின் ஒற்றைப்படை இரவுகளில் அதை தேடுங்கள்! அறிவிப்பவர்: உபாதா பின் ஸாமித்(ரலி) நூல்கள்: புகாரி, முஸ்லிம்
# டி. எஸ். சொக்கலிங்கம்

**டி. எஸ். சொக்கலிங்கம்** (மே 3, 1899 - சனவரி 6, 1966) இதழியலாளரும், எழுத்தாளரும் ஆவார். 'பேனா மன்னன்' என்று அழைக்கப்பட்ட இவர் இந்திய விடுதலைப் போராளி. காந்தியின் அறைகூவலை ஏற்று பல்வேறு போராட்டங்களில் கலந்துகொண்டு சிறை சென்றவர்.
# டி. எஸ். சொக்கலிங்கம்

## வாழ்க்கைச் சுருக்கம்

சொக்கலிங்கம் திருநெல்வேலி மாவட்டத்தில் உள்ள தென்காசியில் பிறந்தார். பெற்றோர் சங்கரலிங்கம் பிள்ளை - லெட்சுமியம்மாள். மூன்று சகோதரர்கள், இரண்டு சகோதரிகளுடன் பிறந்தவர் சொக்கலிங்கம். மடத்துக்கடை" என்ற புகழ்பெற்ற பல்பொருள் அங்காடியை சொக்கலிங்கத்தின் தந்தை நடத்தி வந்தார். தந்தையின் மறைவுக்குப் பிறகு சொக்கலிங்கத்தின் சகோதரர் சிதம்பரம்பிள்ளை அங்காடியை நடத்தி வந்தார். ஆஷ் கொலை வழக்கில், சிதம்பரம்பிள்ளையைத் தொடர்புபடுத்தி அவரைக் கைது செய்தனர். குடும்பத்தினர் நடத்தி வந்த "மடத்துக்கடை"யை சொக்கலிங்கம் மேற்பார்வைப் பொறுப்பை ஏற்றார். இதனால் அவர் கல்வி தடைப்பட்டது.
# டி. எஸ். சொக்கலிங்கம்

## இதழியல் துறையில்

காந்தியத்தில் தீவிர பற்றுக்கொண்ட சொக்கலிங்கம், 1920களில் தனது 21ஆவது வயதில் இதழியல் துறையில் காலடி வைத்தார்.  
சேலம் வரதராஜூலு தொடங்கி நடத்திவந்த "தமிழ்நாடு" இதழில் இவர் முதன் முதலில் பணியாற்றினார். பிறகு, வ.ரா, சீனிவாசன் ஆகியோரோடு இணைந்து மணிக்கொடி இதழைத் தொடங்கினார்.  
'காந்தி' என்ற வாரம் இருமுறை இதழை தொடங்கினார்.  
பின்னர், சதானந்த் தொடங்கிய தினமணி இதழின் முதல் ஆசிரியராகப் பொறுபேற்றார். 'இந்தியாவில் வசிக்கும் ஒவ்வொரு தமிழரும் தன்னைத் தமிழர் என்று பெருமையுடன் கூறிக்கொள்ள வேண்டும். தமிழ்நாட்டுக்கு வெளியே சென்றால் தன்னை இந்தியன் என்று பெருமை பொங்க அழைத்துக் கொள்ள வேண்டும். தமிழர்கள் என்றால் - தமிழ்நாட்டில் பிறந்த, தமிழ்நாட்டை தன் வசிப்பிடமாகக் கொண்ட, இந்து, முஸ்லீம், கிறித்தவர்கள் மற்றும் தமிழ்பேசும் அனைவரும்தான்' என்று தினமணியின் முதல் தலையங்கத்தில் குறிப்பிட்டிருந்தார். இவர் தினமணி ஆசிரியராக இருந்தபோது, ஏ.என்.சிவராமன், புதுமைப்பித்தன், சி.சு.செல்லப்பா, கு.அழகிரிசாமி உள்ளிட்டோர் துணை ஆசிரியர்களாக இருந்தனர். தினமணி பின்னர், கோயங்கா குழுமத்துக்கு கைமாறியது. 1943 இல், தினமணியில் இருந்து வெளியேறினார் சொக்கலிங்கம். புதுமைப்பித்தன், சி.சு.செல்லப்பா, கு.அழகிரிசாமி ஆகியோரும் அப்போது வெளியேறினர். சொக்கலிங்கத்துக்கு பின்னர் தினமணி ஆசிரியர் பொறுப்புக்கு அவரின் நெருங்கிய நண்பரான ஏ.என்.சிவராமன் வந்தார். தினமணியில் இருந்து வெளியேறிய சொக்கலிங்கம், இக்கட்டான ஒரு நேரத்தில் மீண்டும் தினமணியில் ஒரு பணிக்கு வர நேர்ந்தது. அதற்கு காரணமாக இருந்ததும் ஏ.என்.சிவராமனே. அந்தச் சூழலில் தினமணி நிர்வாகம் சொக்கலிங்கத்துக்கு நிர்வாகத்தில் ஒரு பணியை அளித்தது குறிப்பிடத்தக்கது.  
1944 இல் தினசரி என்ற நாளிதழைத் தொடங்கினார். சிறிது காலத்துக்கு மேல் அந்த இதழ் தாக்குப்பிடிக்காமல் திணறியது. ஒரு கட்டத்துக்கு மேல் நின்று போனது. ஆனாலும் மனம் தளராத சொக்கலிங்கம், ஜனயுகம், பாரதம், நவசக்தி உள்பட பல பத்திரிகைகளை நடத்தினார்.
# டி. எஸ். சொக்கலிங்கம்

## புரவலர்

புதுமைப்பித்தன் என்ற எழுத்தாளன் தமிழ் இலக்கிய உலகுக்கு கிடைக்க காரணமாக இருந்தவர் சொக்கலிங்கம். தினமணி, மணிக்கொடி, காந்தி உள்ளிட்ட, தான் பணியாற்றிய அத்தனை இதழ்களிலும் புதுமைப்பித்தனுக்கு வாய்ப்பளித்தார்.
# டி. எஸ். சொக்கலிங்கம்

## படைப்பிலக்கியம்

சிறந்த இதழியலாளர் மட்டுமல்ல, சொக்கலிங்கம் சிறந்த படைப்பிலக்கியவாதியும்கூட. லியோ டால்ஸ்டாயின் புகழ்பெற்ற நாவலான போரும் அமைதியும் என்ற நாவலை தமிழாக்கம் செய்தார். இது தவிர, சிறுகதை, நாவல், கவிதை என இலக்கியத்தின் அத்தனை துறைகளிலும் சிறப்பான பங்கினை நல்கியுள்ளார் சொக்கலிங்கம்.
# சிலம்பரசன்

**சிலம்பரசன்** (*Silambarasan*) (பிறப்பு 3 பிப்ரவரி 1983), சிம்பு அல்லது தனது பெயரின் முதலெழுத்தான எஸ்.டி.ஆர். மற்றும் லிட்டில் சூப்பர் ஸ்டார் என அழைக்கப்படும் இவர் தமிழ்த் திரையுலகின் முன்னணி நடிகர்களில் ஒருவரான டி. ராஜேந்தரின் மகனாவார். இவர் தனது தந்தை இயக்கிய படங்களில் குழந்தை நட்சத்திரமாக நடித்ததன் மூலம் தனது நடிப்பு வாழ்க்கையைத் தொடங்கினார். 2002இல் முதல் முறையாக விஜய டி. ராஜேந்தர் இயக்கிய காதல் அழிவதில்லை திரைப்படத்தின் மூலமாக நாயகனாக அறிமுகமானார். 2006ஆம் ஆண்டு தமிழக அரசு இவருக்குக் கலைமாமணி விருதைக் கொடுத்துக் கௌரவித்துள்ளது.  
முதன்மையாக தனது வெளிப்படையான தன்மை காரணமாக சிலம்பரசன் பல சர்ச்சைகளுக்கு உட்பட்டுள்ளார்.
# சிலம்பரசன்

## சொந்த வாழ்க்கை

சிலம்பரசன் 1983 ஆம் ஆண்டு பிப்ரவரி 3 ஆம் தேதி தமிழ்நாட்டில் உள்ள சென்னையில் டி. ராஜேந்தர் மற்றும் உஷா ராஜேந்தர் ஆகியோருக்கு மூத்த மகனாகப் பிறந்தார். இவருக்கு குறளரசன் என்ற தம்பியும் இலக்கியா என்ற சகோதரியும் உள்ளனர். சிறு வயதிலிருந்தே, இவர் சிவன் மீது தீவிர பக்தி கொண்டவராக உள்ளார்.  
சிலம்பரசன் சென்னை, டான் போஸ்கோ மெட்ரிக் மேல்நிலைப் பள்ளியில் படித்தார். பின்னர் சென்னை, இலயோலா கல்லூரியில் படித்தார்.
# சிலம்பரசன்

## விருதுகள்

;பெருமை:
- கலைமாமணி விருது தமிழ்நாடு அரசு (2006)  
;விருதுகள்:
- ஐடிஎப்ஏ சிறந்த விருது - வானம் (2011)
- சிறந்த நடிகருக்கான எடிசன் விருது- விண்ணைத்தாண்டி வருவாயா (2010)
- *பிக் எப்எம்* தமிழ் பொழுதுபோக்கு விருதுகள்&nbsp;– சிறந்த பொழுதுபோக்குனருக்கான விருது விண்ணைத்தாண்டி வருவாயா (2010)
- இசையருவி தமிழ் இசை விருது - *வேர் இஸ் த பார்ட்டி* - சிலம்பாட்டம் (2009)
- இசையருவி தமிழ் இசை விருது - சிறந்த நடனக் கலைஞர் - சிலம்பாட்டம் (2009)  
;பரிந்துரைகள்:
- விஜய் விருதுகள் (சிறந்த நடிகர்) - விண்ணைத்தாண்டி வருவாயா (2010)
- சிறந்த தமிழ் நடிகருக்கான பிலிம்பேர் விருது , விண்ணைத்தாண்டி வருவாயா (2010)
# சிலம்பரசன்

## நடித்த திரைப்படங்கள்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 1984 | உறவை காத்த கிளி | சிம்பு |  |
| 1986 | மைதிலி என்னை காதலி |  |  |
| 1987 | ஒரு தாயின் சபதம் |  |  |
| 1988 | என் தங்கை கல்யாணி |  |  |
| 1989 | சம்சார சங்கீதம் |  |  |
| 1991 | சாந்தி என்னது சாந்தி | பாபு |  |
| 1992 | எங்க வீட்டு வேலன் | வேலன் |  |
| 1993 | பெற்றெடுத்த பிள்ளை | குமரன் |  |
| சபாஷ் பாபு | பாபு |  |  |
| 1994 | ஒரு வசந்த கீதம் | சிலம்பு |  |
| 1995 | தாய் தங்கை பாசம் | வேலு |  |
| 2002 | காதல் அழிவதில்லை | சிம்பு |  |
| 2003 | தம் | சத்யா |  |
| அலை | ஆதி |  |  |
| கோவில் | சக்திவேல் |  |  |
| 2004 | குத்து | குருமூர்த்தி |  |
| மன்மதன் | மதன்குமார் (மன்மதன்), மதன்ராஜ் | இத்திரைபடத்தின் திரைகதையை இவரே எழுதினார் |  |
| 2005 | தொட்டி ஜெயா | ஜெயச்சந்திரன் (தொட்டி ஜெயா) |  |
| 2006 | சரவணா | சரவணா |  |
| வல்லவன் | வல்லவன் (பல்லன்) |  |  |
| 2008 | காளை | ஜீவா |  |
| சிலம்பாட்டம் | தமிழரசன், விச்சு |  |  |
| 2010 | விண்ணைத்தாண்டி வருவாயா | கார்த்திக் | தெலுங்கு பதிப்பில் கெளரவ வேடம் |
| கோவா | மனமதன் |  |  |
| 2011 | வானம் | தில்லை ராஜா (கேபிள் ராஜா) |  |
| ஒஸ்தி | ஒஸ்தி வேலன் (வேல்முருகன்) |  |  |
| 2012 | போடா போடி | அர்ஜுன் |  |
| 2013 | கண்ணா லட்டு தின்ன ஆசையா |  |  |
| 2014 | இங்க என்ன சொல்லுது |  |  |
| 2015 | டொங்காட்டா |  |  |
| காக்கா முட்டை | பிராட் மகாராஜா சீமான் |  |  |
| வாலு | சக்தி (சார்ப்) |  |  |
| 2016 | இது நம்ம ஆளு | சிவா |  |
| அச்சம் என்பது மடமையடா | ரஜினிகாந்த் முரளிதரன் |  |  |
| 2017 | அன்பானவன் அசராதவன் அடங்காதவன் | மதுர மைக்கேல், அஸ்வின் தாத்தா, திக்கு சிவா |  |
| 2018 | செக்கச்சிவந்த வானம் | எதிராஜ் சேனாபதி |  |
| காற்றின் மொழி |  |  |  |
| 2019 | வந்தா ராஜாவாதான் வருவேன் | ஆதித்யா (ராஜா) |  |
| 90 ML |  |  |  |
| 2021 | ஈஸ்வரன் | ஈஸ்வரன் |  |
| மகா | மாலிக் |  |  |
| மாநாடு | அப்துல் காலிக் |  |  |
| 2022 | வெந்து தணிந்தது காடு | முத்து (முத்துவீரன்) |  |
| 2023 | பத்து தலை | ஏ.ஜி.ஆர் (ஏ.ஜி. ராவணன்) |  |
| 2024 | STR-48 | } |  |
# பட்டியாலா

**பட்டியாலா** இந்தியாவின் பஞ்சாப் மாநிலத்தில் உள்ள ஒரு நகரம் ஆகும். பட்டியாலா இந்திய விடுதலைக்கு முன் பிரித்தானியர் ஆட்சிக்கு அடங்கிய மன்னர் ஆட்சிப் பகுதியாக விளங்கியது. பஞ்சாப் மாநிலத்தின் தென்மேற்குப் பகுதியில் அமைந்துள்ள இந்த நகரம் 29°49’, 30°47’ ஆகிய வட நிலநேர்க்கோடுகளுக்கு இடையிலும், 75°58’, 76°54' ஆகிய கிழக்கு நிலநிரைக்கோடுகளுக்கு இடையிலும் அமைந்துள்ளது. இதே பெயருள்ள பாட்டியாலா மாவட்டத்தின் நிர்வாகத் தலைநகரமுமாகும். *கிலா முபாரக்* என்ற கோட்டையைச் சுற்றி இந்த நகரம் அமைந்துள்ளது. பழைய பஞ்சாப் மாகாணத்தில் சித்து வம்சத்தினரால் ஆளப்பட்ட பட்டியாலா அரசின் தலைநகராகவும் இருந்தது.  
1763ஆம் ஆண்டு *பாபா ஆலா சிங்* என்ற படைத்தலைவரால் கட்டப்பட்டது. *பட்டியாலா* என்பது பாபா ஆலா சிங்குக்கு உரித்தான பட்டி (நிலம்) என்னும் பொருள் கொண்டது.  
இங்குள்ள மக்கள் அணியும் பாரம்பர்யமிக்க தலைப்பாக்கட்டு *பரன்டா*, *சல்வார்* (பெண்கள் அணியும் ஆடை), *ஜூத்தி* (ஒருவகை காலணி) ஆகியவை தனிப்பெருமை பெற்றவை. மதுவகைகளை அளக்கும் பாட்டியாலா அளவும் (பாட்டியாலா பெக்) தனிச்சிறப்பானது .
# இலங்கை அரசமைப்புச் சட்டத்தின் பதினெட்டாவது திருத்தம்

**இலங்கை அரசமைப்புச் சட்டத்தின் பதினெட்டாவது திருத்தம்** (*Eighteenth Amendment (18) to the Constitution of Sri Lanka*) என்பது இலங்கை சனாதிபதியின் நிறைவேற்றதிகாரங்களை மேலும் அதிகரிக்கும் பொருட்டு மகிந்த ராசபக்சவின் தலைமையிலான அரசினால் 2010 செப்டெம்பர் 9 அன்று இலங்கை நாடாளுமன்றத்தில் அரசமைப்புச் சட்டத்திற்கு நிறைவேற்றப்பட்ட ஒரு திருத்தச் சட்டம் ஆகும்.  
இந்த அரசியல் சீர்திருத்தம் மூலம் அரச அதிபர் தேர்தலில் இரண்டு முறை மட்டுமே ஒருவர் போட்டியிடாலாம் என்ற நிலை நீக்கப்பட்டு ஒருவர் எத்தனை தடவையும் போட்டியிடும் அனுமதி வழங்கப்படும். இதேவேளை சுயாதீன ஆணைக்குழுக்கள் இந்ந திருத்தம் மூலம் அரச அதிபரின் கட்டுப்பாட்டிற்குள் வருகின்றது. மேலும் தேர்தல் ஆணையாளரின் அதிகாரங்கள் மட்டுப்படுத்தப்படுவதுடன் அரச சொத்துக்களை தேர்த்தல் பிரச்சாரத்திற்குப் பயன்படுத்துவதை கட்டுப்படுத்தும் உரிமையையும் தேர்தல் ஆணையாளர் இழக்கின்றார். தேர்தல் காலங்களில் தனியார் ஊடங்கள் செயற்படுவதற்கான விசேட கட்டுப்பாட்டு முறையும் இந்த அரசியலமைப்பு சீர்திருத்தம் மூலம் அறிமுகப்படுத்தப்படும் என்றும் அறிவிக்கப்பட்டுள்ளது.  
இலங்கையின் தற்போதைய அதிபர் மகிந்த இராசபக்ச எதிர் கட்சி சிறந்த ஒரு வேட்பாளரை தேர்தலில் நிறுத்தும் வரை தான் தொடர்ந்தும் தேர்தலில் போட்டியிடப் போவதாக அறிவித்துள்ளார்.
# இலங்கை அரசமைப்புச் சட்டத்தின் பதினெட்டாவது திருத்தம்

## மூன்றில் இரண்டு பங்கு ஆதரவு

இந்த அரசியலமைப்புச் சீர்திருத்தத்தை நிறைவேற்ற நாடாளுமன்றத்தில் மூன்றில் இரண்டு பங்கு ஆதரவு தேவை என உச்ச நீதிமன்றம் அறிவித்துள்ளது. நாடாளுமன்றத்தில் மூன்றில் இரண்டு பங்கு ஆதரவை பெற்றால் மட்டும் போதும் என்றும் பொது சன வாக்கெடுப்பு தேவையில்லை என்றும் உச்ச நீதிமன்றம் அறிவித்தது. ஆயினும் ஏற்கனவே மகிந்த இராசபக்ச தலமையிலான அரசிற்கு மூன்றில் இரண்டு பங்கு ஆசனங்கள் இருந்தமை குறிப்பிடத்தக்கது. இதேவேளை எதிர்க்கட்சியைச் சேர்ந்த நாடாளுமன்ற உறுப்பினர் சிலரும் தமது ஆதரவை சீர்திருத்தத்திற்கு வழங்கினர்.  
பிரதான எதிர்க்கட்சியான ஐக்கிய தேசியக் கட்சி உட்பட தமிழ் தேசியக்கூட்டமைபு, மக்கள் விடுதலை முன்ணனி போன்றவை தமது எதிர்ப்பை இந்த சீர்திருத்தத்திற்கு தெரிவித்துள்ளனர்.  
9 செப்டெம்பர், 2010 இல் இலங்கைப் நாடாளுமன்றத்தில் இந்த அரசியல் சீர்த்திருத்தம் 161 ஆதரவு வாக்குகளினால் நிறைவேற்றப்பட்டது. 17 எதிர் வாக்குகள் இந்த சீர்திருத்தத்திற்கு எதிராக செலுத்தப்பட்டது. பிரதான எதிர்க்கட்சியான ஐக்கிய தேசியக் கட்சி இந்த வாக்கெடுப்பில் பங்கெடுக்காமல் வெளிநடப்புச் செய்தது.
# இலங்கை அரசமைப்புச் சட்டத்தின் பதினெட்டாவது திருத்தம்

## எதிர்ப்பு

இந்த அரசியல் அமைப்பிற்கு பிரதான எதிர்கட்டசி உட்பட பல கட்சிகள் எதிர்ப்புத் தெரிவித்தனர். ஆயினும் இலங்கை அதிபர் மகிந்த இராசபக்சவின் ஆதரவாளர்கள் சீர்த்திருத்தம் நிறைவேறிய தினம் பட்டாசு கொழுத்தி தமது மகிழ்ச்சியை வெளிப்படுத்தினர்.  
கொங் கொங்கை தளமாகக் கொண்டுள்ள மனித உரிமைகள் நிறுவனம் ஒன்று இந்த அரசியல் சீர்திருத்தம் மூலம் இலங்கையின் சுதந்திரமான சனநாயகம் முடிவிற்கு வரும் என்று கவலை வெளியிட்டுள்ளது.
# எலிக்கோபேக்டர் பைலோரி

**எலிக்கோபேக்டர் பைலோரி** (***Helicobacter pylori***, ஹெலிகோபேக்டர் பைலோரி) ஒரு கிராம் சாயமேற்காத, நகரும் தன்மையுள்ள நீண்ட சுருள் வடிவுள்ள பாக்டீரியா ஆகும். இது மனித இரைப்பைத் திசுவில் மட்டுமே வாழக் கூடியது. தற்போது இது இரைப்பைக் குடற்புண் இரைப்பைப் புற்று நோய் ஆகியவற்றை உண்டாக்குவதாகத் தெரியவந்துள்ளது.  
முதன் முதலில் இது பார்க்க கேம்பைலோபேக்டர் போல இருந்ததால் காம்பைலோபேக்டர் பைலோரி என அழைக்கப்பட்டது. 1869 ஆம் ஆண்டில் ஆராய்ச்சிகள் மூலம் இது காம்பைலோபேக்டர் அன்று என்று கண்டுபிடிக்கப்பட்டு எலிக்கோபேக்டர் பைலோரி எனப் பெயர் பெற்றது. பரவலாக இது எச்.பைலோரி என சுருக்கமாக அழைக்கப்படுகிறது.
# எலிக்கோபேக்டர் பைலோரி

## பெயர்க்காரணம்

ஹெலிகோ - சுருள் வடிவமுடைய (helical shaped)  
பைலோரி - இரைப்பையின் பைலோரசு பகுதி (pylorus of stomach)
# எலிக்கோபேக்டர் பைலோரி

## பரவல்

உலக மக்களில் பாதிப்பேர் இந்த பாக்டீரியத் தொற்று பெற்று உள்ளனர். இவர்களுள் மிகப்பெரும்பாலானோர் வளரும் நாடுகளைச் சேர்ந்தவர்களே.
# எலிக்கோபேக்டர் பைலோரி

## வரலாறு

1982 ஆம் ஆண்டு மார்ஷெல் மற்றும் வாரென் ஆகிய இருவர் இரைப்பையில் இதன் இருப்பைக் கண்டறிந்து உறுதி செய்த போது மருத்துவ உலகமே அதிர்ந்தது. மருத்துவப் பாடநூல்கள் திருப்பி எழுதப்பட்டன. ஏனெனில் இரைப்பையின் அமிலத்தன்மையில் எந்த ஒரு பாக்டீரியாவும் உயிர்வாழ முடியாது என நம்பப்பட்டு வந்தது. இதனால் 2005 ஆம் ஆண்டின் மருத்துவத்துறைக்கான நோபெல் பரிசை இவர்கள் பெற்றார்கள். ஆனால் இவர்களுக்கு முன்னரே நுண்கிருமிகளால் இரைப்பைப்புண் உண்டாகலாம் என்று நம்பப்பட்டு வந்திருக்கிறது.
# எலிக்கோபேக்டர் பைலோரி

## நுண்ணுயிரியல்

எச்.பைலோரி, திருகுசுருள் வடிவமுடையது; கிராம் சாயம் ஏற்காதது; 3 மைக்ரான் நீளமும் அரை மைக்ரான் அகலமும் உடையது; நகர உதவும் கசையிழைகள் நான்கு முதல் ஆறு வரை கொண்டது. குறைந்த அளவு உயிர்வளியாவது இது உயிர்வாழ அவசியம். இது பல்வேறு நொதிகளை உற்பத்தி செய்கிறது. அவற்றுள் மருத்துவ முக்கியத்துவம் வாய்ந்தது யூரியேஸ் எனும் யூரியாவைச் சிதைக்கும் நொதி ஆகும்.
# எலிக்கோபேக்டர் பைலோரி

## நோய்த்தோற்றவியல்

மனித இரைப்பையில் சுரக்கப்படும் அடர் ஹைட்ரோகுளோரிக் அமிலம் பிற ஊறு விளைவிக்கும் பாக்டீரியங்களை அழிக்கும் தன்மை உடையது. ஆனால் இதிலிருந்தும் தப்பும் வழிகளைக் கையாள்வதன் மூலம் எச்.பைலோரி மட்டும் இங்கே வாழ முடிகிறது. தனது கசையிழைகளைக் கொண்டு இது அமிலச்செறிவற்ற கோழைப்படலத்தைத் துளையிட்டு உள்ளே சென்று வசிக்கிறது. ஒட்டும் தன்மையுள்ள பொருட்களைச் சுரந்து இரைப்பையின் புறஅடுக்குச் செல்களோடு நன்கு ஒட்டிக் கொள்கிறது.  
எச்.பைலோரி அதிக அளவில் யூரியேஸ் நொதியைச் சுரக்கிறது. இந்நொதி யூரியாவை உடைத்து அம்மோனியாவாகவும் கார்பன் டை ஆக்சைடாகவும் மாற்றுகின்றன. அம்மோனியா நீருடன் இணையும் போது அம்மோனியம் அயனியாக மாறுகிறது. எஞ்சிய ஹைட்ராக்சைல் அயனி கரியமில வாயுவுடன் இணைந்து பைகார்பனேட் அயனி உண்டாகிறது. இது இரைப்பையின் ஹைட்ரோகுளோரிக் அமிலத்தை நடுநிலையாக்கி விடுகிறது. ஆகவே எச்.பைலோரி உயிர்வாழ யூரியேஸ் நொதி இன்றியமையாத ஒன்றாகும்.  
யூரியேஸ் நொதியால் உருவாகும் அம்மோனியா புறஅடுக்கு செல்களைச் சிதைக்கும் ஒரு நச்சுப் பொருளாகும். அத்தோடு மட்டுமின்றி எச்.பைலோரி புரதத்தைச் சிதைக்கும் நொதி *(protease)*, வெற்றிடத்துளை உண்டாக்கும் செல்நச்சு *(vacuolating cytotoxin)* மற்றும் பாஸ்ஃபோ லிப்பிடுகளைச் சிதைக்கும் நொதி *(phospholipase)* ஆகியவற்றைச் சுரப்பதின் மூலமும் செல்களைப் பாதிக்கிறது.  
இவ்வாறாக எச்.பைலோரி இரைப்பையில் நாட்பட்ட அழற்சியை *(chronic inflammation)* உண்டாக்குகிறது. இந்த நாட்பட்ட அழற்சி நீடிக்குமாயின் அது புற்றுநோயை உண்டாக்குகிறது.
# எலிக்கோபேக்டர் பைலோரி

## நோயறிதல்

குருதி முறிபுரதச் சோதனை, மலத்தில் முறிதூண்டி கண்டறியும் சோதனை, கார்பன் யூரியா மூச்சுப் பரிசோதனை போன்ற பரிசோதனைகள் உடலைத் துளைக்காமல் செய்யக் கூடிய பரிசோதனைகளாகும். எனினும் அகநோக்கி *(endoscope)* மூலம் சிறிதளவு திசுவை எடுத்து விரைவு யூரியேஸ் சோதனை மற்றும் திசுப்பரிசோதனை *(biopsy)* போன்றவை செய்வதே சிறந்த அறுதியிடல் சோதனை ஆகும்.